**Lian Bichsel** (s. 18. toukokuuta 2004 Wolfwil, Sveitsi) on sveitsiläinen jääkiekkopuolustaja, joka pelaa NHL-seura Dallas Starsin organisaatiossa. Hänestä on odotettu parhaimmillaan ensimmäisen kierroksen varausta NHL:n varaustilaisuudessa 2022.

Ura
---

### Seuraura

Bichsel on EHC Oltenin kasvatti. Hän siirtyi kaudella 2017–2018 EHC Bielin organisaatioon. Kaudella 2018–2019 Bichsel oli seuran U15-joukkueen tehokkain puolustaja tehoilla 14+18=32. Kaudella 2020–2021 hän oli Bielin U20-joukkueen tehokkain puolustaja tehoilla 5+23=28, joilla Bichsel sijoittui koko U20-Elitin puolustajien pistepörssissä kuudenneksi. Vain 16-vuotias Bichsel debytoi samalla kaudella myös National Leaguessa, jossa hän sai tililleen neljä runkosarjaottelua ilman tehopisteitä. Bichsel teki NL-debyyttinsä 15. joulukuuta 2020 HC Ambrì-Piottaa vastaan, kun Bielin puolustuksesta olivat poissa sekä Stefan Ulmer, Beat Forster että Riccardo Sartori. Hänet merkittiin joukkueen nelospuolustajapariin Valentin Nussbaumerin viereen. Bichsel sai ottelussa jääaikaa 2.02 minuuttia.

Kaudeksi 2021–2022 Bichsel siirtyi Ruotsiin Leksands IF:n J20-joukkueeseen. Hän nousi kauden aikana myös seuran SHL-joukkueeseen. Bichsel teki ensimmäisen miesten pääsarjamaalinsa Mestarien liigan ensimmäisessä puolivälieräottelussa 7. joulukuuta 2021 Frölunda HC:tä vastaan. Tammikuussa 2022 hän teki Leksandin kanssa vuoden mittaisen SHL-sopimuksen.

Tammikuussa 2022 kanadalainen *Sportsnet*-kanava listasi Bichselin rankingissaan sijalle 30. NHL:n varaustilaisuuteen 2022.

Dallas Stars varasi Bichselin ensimmäisellä kierroksella 18. varausvuorolla vuoden 2022 varaustilaisuudessa.

### Maajoukkueura

Bichsel pelasi alle 20-vuotiaiden MM-kilpailuissa vuonna 2022. Turnaus kuitenkin keskeytettiin useassa joukkueessa ilmenneiden koronavirustartojen vuoksi.

Bichsel pelasi myös alle 18-vuotiaiden MM-kilpailuissa vuonna 2021. Valmennus valitsi hänet Sveitsin turnauksen yhdeksi kolmesta parhaasta pelaajasta. Bichsel valittiin myös Latviaa vastaan pelatun avausottelun päätteeksi joukkueensa ottelun parhaaksi pelaajaksi. Bichsel pelasi alle 18-vuotiaiden Hlinka Gretzky Cupissa vuonna 2021, jolloin hän toimi Sveitsin kapteenina.

Bichsel edusti myös Sveitsin alle 16-vuotiaiden maajoukkuetta Lausannessa järjestetyissä nuorten olympiakisoissa vuonna 2020, jolloin hän toimi joukkueen varakapteenina. Bichsel toimi myös Sveitsin kapteenina valmistavissa otteluissa. Yhteensä hän on pelannut yhden nuorten ja 37 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2020–2021 | EHC Biel | U20-Elit | 45 | 5 | 23 | 28 | 48 | 2 | 0 | 0 | 0 | 0 | U18 | 5 | 1 | 1 | 2 | 6 |
|  | EHC Biel | NL | 4 | 0 | 0 | 0 | 0 | – | – | – | – | – |
| 2021–2022 | Leksands IF | J20 Nationell | 11 | 3 | 4 | 7 | 6 | 1 | 0 | 0 | 0 | 2 | U20 | 1 | 0 | 0 | 0 | 0 |
|  | Leksands IF | SHL | 29 | 1 | 2 | 3 | 16 | – | – | – | – | – |
| 2022–2023 | Leksands IF | SHL | 42 | 1 | 5 | 6 | 47 | 3 | 1 | 0 | 1 | 4 | U20 | 5 | 0 | 2 | 2 | 2 |
|  | Leksands IF | J20 Nationell | 8 | 1 | 2 | 3 | 4 | 5 | 0 | 1 | 1 | 10 |
| 2 kautta | yhteensä | SHL | 71 | 2 | 7 | 9 | 63 | 3 | 1 | 0 | 1 | 4 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Lian Bichsel**.
* Lian Bichsel The Internet Hockey Databasessa (englanniksi)
* Lian Bichsel Eurohockey-sivustolla (englanniksi)
* Lian Bichsel *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Lian Bichsel *Elite Prospects*. Everysport Media Group AB.  (englanniksi)
2. ↑  Elite Prospects - Biel-Bienne U15 *eliteprospects.com*. Everysport Media Group AB. Viitattu 25.1.2022. (englanniksi)
3. ↑  Elite Prospects - U20-Elit Stats 2020-2021 *eliteprospects.com*. Everysport Media Group AB. Viitattu 25.1.2022. (englanniksi)
4. ↑  Un carton qui fait du bien au moral *rjb.ch*.  15.12.2020. BNJ FM SA - Programme RJB. Viitattu 25.1.2022. (ranskaksi)
5. ↑  Game *sihf.ch*.  15.12.2020. Swiss Ice Hockey Federation SIHF. Viitattu 25.1.2022. (ranskaksi)
6. ↑  Brasar, Richard: Juniorlagen fylls på *leksandsif.se*.  24.5.2021. Leksands IF Ishockey AB. Viitattu 25.1.2022. (ruotsiksi)
7. ↑  Matches *championshockeyleague.com*.  7.12.2021. Champions Hockey League (CHL) AG. Viitattu 25.1.2022. (englanniksi)
8. ↑  Brasar, Richard: Lian Bichsel skriver rookiekontrakt *leksandsif.se*.  21.1.2022. Leksands IF Ishockey AB. Viitattu 25.1.2022. (ruotsiksi)
9. ↑  Saarela, Mikko: Sportsnet: Tämän vuoden varaustilaisuudessa tehdään suomalaista NHL-historiaa *suomikiekko.com*.  13.1.2022. Nordic Sport Media. Viitattu 25.1.2022.
10. ↑
11. ↑  BEST PLAYER OF THE GAME SELECTED BY THE TEAM (pdf) *iihf.com*.  6.5.2021. IIHF. Viitattu 25.1.2022. (englanniksi)